Bazilika (pastatas)

Bazilika ( – karališkoji menė) – stačiakampio plano pastatas su apside, kurio vidų kolonos ar pilioriai skaido į 3, 5, kartais į 7 navas. Centrinė nava platesnė ir aukštesnė už šonines, su langais viršuje, uždengta atskiru dvišlaičiu stogu. Jeigu centrinė nava be langų, toks pastatas vadinamas pseudobazilika.

 Istorija 
Pirmosios bazilikos statytos Atėnų Agoroje. Po Antrojo punų karo bazilikas pradėjo statyti ir senovės Roma. Imperatorius Konstantinas I, krikščionybei suteikęs valstybinės religijos teises bazilikos architektūrą pritaikė ir bažnyčiai. Nuo IV a. statytos kryžiškosios, nuo IX a. – kryžiškosios kupolinės bazilikos. Ankstyvaisiais viduramžiais prie pagrindinio įėjimo buvo narteksas, navas dengė plokščios lubos arba stogo konstrukcija būdavo paliekama neuždengta. Nuo XI a. mūryti skliautai. Europos šalyse bazilikos statytos iki XX a. Tačiau Bazilikos titulas bažnyčiai suteikiamas nebūtinai dėl to, kad jos architektūra atitinka bazilikos principus.

Lietuvoje daugiausia plito barokinės (Visų Šventųjų, 1620–1631 m., Misionierių, 1695–1730 m., Vilniuje, Šv. Pranciškaus Ksavero, 1698–1720 m., Kaune) ir istoristinės bazilikos (Rietavo Šv. arkangelo Mykolo bažnyčia, 1853–1874 m., Švėkšnos Šv. apaštalo Jokūbo bažnyčia, 1905 m.). Algė Jankevičienė.

 Lietuvos bazilikos 
 Adutiškio Švč. Mergelės Marijos Škaplierinės bažnyčia
 Antazavės Dievo Apvaizdos bažnyčia
 Betygalos Šv. Mikalojaus bažnyčia
 Biliakiemio Švč. Mergelės Marijos Vardo bažnyčia
 Čekiškės Švč. Trejybės bažnyčia
 Eišiškių Kristaus Karaliaus Žengimo į dangų bažnyčia
 Grinkiškio Švč. Mergelės Marijos Apsilankymo bažnyčia
 Jūžintų Šv. arkangelo Mykolo bažnyčia
 Kalesninkų Švč. Mergelės Marijos Nekaltojo Prasidėjimo bažnyčia
 Kauno Kristaus Prisikėlimo bazilika
 Kauno Šv. apaštalų Petro ir Povilo arkikatedra bazilika
 Kauno Šv. Pranciškaus Ksavero (Jėzuitų) bažnyčia
 Kazitiškio Šv. vyskupo Stanislovo bažnyčia
 Kretingos Viešpaties Apreiškimo Švč. Mergelei Marijai bažnyčia
 Krinčino Šv. apaštalų Petro ir Povilo bažnyčia
 Kudirkos Naumiesčio Šv. Kryžiaus Atradimo bažnyčia
 Kuršėnų Šv. Jono Krikštytojo bažnyčia
 Lentvario Viešpaties Apreiškimo Švč. Mergelei Marijai bažnyčia
 Linkmenų Švč. Trejybės bažnyčia
 Lyduokių Šv. arkangelo Mykolo bažnyčia
 Marijampolės Šv. arkangelo Mykolo mažoji bazilika
 Medininkų Švč. Trejybės ir Šv. Kazimiero bažnyčia
 Naujojo Daugėliškio Šv. Joakimo ir Onos bažnyčia
 Paluknio Šv. Jono Krikštytojo bažnyčia
 Panemunėlio Šv. Juozapo Globos bažnyčia
 Panemunio Švč. Trejybės bažnyčia
 Panevėžio Šv. apaštalų Petro ir Povilo bažnyčia
 Raseinių Švč. Mergelės Marijos Ėmimo į dangų bažnyčia
 Raudondvario Šv. Kūdikėlio Jėzaus Teresės bažnyčia
 Riešės Švč. Mergelės Marijos Vardo bažnyčia
 Rietavo Šv. arkangelo Mykolo bažnyčia
 Rukainių Šv. arkangelo Mykolo bažnyčia
 Salantų Švč. Mergelės Marijos Ėmimo į dangų bažnyčia
 Simno Švč. Mergelės Marijos Ėmimo į dangų bažnyčia
 Šiluvos Švč. Mergelės Marijos Gimimo bazilika
 Šumsko Šv. arkangelo Mykolo bažnyčia
 Švėkšnos Šv. apaštalo Jokūbo bažnyčia
 Tabariškių Šv. arkangelo Mykolo bažnyčia
 Tytuvėnų Švč. Mergelės Marijos bažnyčia
 Tverečiaus Švč. Trejybės bažnyčia
 Ūdrijos Švč. Jėzaus Širdies bažnyčia
 Vaidotų Šv. apaštalo Pauliaus Atsivertimo bažnyčia
 Varnių Šv. apaštalų Petro ir Pauliaus bažnyčia
 Vievio Šv. Onos bažnyčia
 Vilniaus Šv. arkangelo Rapolo bažnyčia
 Vilniaus Šv. Kazimiero bažnyčia
 Vilniaus Šv. Stanislovo ir Šv. Vladislovo arkikatedra bazilika
 Vilniaus Šv. Teresės bažnyčia
 Vilniaus Šventosios Dvasios bažnyčia
 Vilniaus Visų Šventųjų bažnyčia
 Vosiūnų Švč. Mergelės Marijos bažnyčia
 Žemaičių Kalvarijos Švč. Mergelės Marijos Apsilankymo mažoji bazilika

 Šaltiniai 

Kategorija:Pastatai
Kategorija:Architektūra
Kategorija:Bazilikos